Diari Oficial de la Generalitat Valenciana


Sumari del DOGV 2563, del 02-08-1995 (1995/835734)

RESOLUCIÓ de 7 d'abril de 1995, de la Direcció General d'Indústria i Energia, per la qual s'autoritza la línia elèctrica aèria de 132 kV, entre la ST Vinalesa i la ST Torrefiel i se'n declara en concret la utilitat pública.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2563

Data del DOGV
:   02-08-1995

Secció del DOGV
:   ALTRES DISPOSICIONS

Número del document
:   1995/835734


Data del document
:   07-04-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 7 d'abril de 1995, de la Direcció General d'Indústria i Energia, per la qual s'autoritza la línia elèctrica aèria de 132 kV, entre la ST Vinalesa i la ST Torrefiel i se'n declara en concret la utilitat pública.  
Vist l'expedient incoat pel Servei Territorial d'Indústria i Energia de València a instància d'Iberdrola, SA relatiu a l'autorització de la línia elèctrica aèria de 132 kV, entre la ST Vinalesa i la ST Torrefiel i la declaració en concret de la seua utilitat pública.  
Atès que la sol·licitud d'autorització indicada ha seguit la tramitació establerta en el Decret 2617/1966 de 20 d'octubre sobre autorització d'Instal·lacions elèctriques; en el Decret 2619/1966 d'aquesta mateixa data, sobre expropiació forçosa en matèria d'instal·lacions elèctriques i en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental i la Llei 2/1989, de 3 de març, de la Generalitat Valenciana sobre Impacte Ambiental.  
Ateses les al·legacions presentades en la fase d'informació pública a què es va sotmetre el projecte tècnic i l'estudi d'impacte ambiental.  
Atès que, amb data 29 de novembre de 1994, la Conselleria de Medi Ambient formulà una declaració d'impacte ambiental en què s'estimava acceptable només a efectes ambientals la realització del projecte amb les condicions contingudes en l'estudi d'impacte ambiental i les prescripcions que es recullen en la part dispositiva d'aquesta resolució.  
Atès que la finalitat que es persegueix amb l'establiment de la línia és la millora del subministrament d'energia elèctrica a la zona.  
Vist l'informe emès per l'òrgan instructor de l'expedient, aquesta direcció general resol:  
Primer  
Autoritzar a Iberdrola, SA la línia elèctrica aèria de 132 kV, entre la ST Vinalesa i la ST Torrefiel, les característiques principals són les següents:  
- Tensió: 132 kV.  
- Origen: ST Vinalesa.  
- Final: ST Torrefiel.  
- Longitud: 3,861 km que passen pels termes municipals de Vinalesa, Bonrepós i Mirambel i València.  
- Suports estructura metàl·lica.  
- Conductor: Dos tipus de conductors, l'HEM (Al 241,7 mm2 + Ac 39,4 mm2) des del suport 2 al 10 i la resta amb l'HAWK (Al 241,7 mm2 + Ac 56,4 mm2).  
- Cable de terra d'acer galvanitzat de 48,50 mm2 de secció.  
- Aïllament cadena deu aïlladors de vidre tipus U100 BS.  
- Capacitat de transport màxima 131 MVA.  
La finalitat que es persegueix és millorar el subministrament d'energia elèctrica de la zona.  
Segon  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 10/1966, sobre expropiació forçosa i sancions en matèria d'instal·lacions elèctriques i el seu reglament d'aplicació segons el Decret 2619/66, de 20 d'octubre.  
Tercer  
Aprovar el projecte d'execució i sotmetre'l a les següents condicions:  
1. Les obres s'hauran de realitzar d'acord amb el projecte presentat.  
2. El termini de posada en marxa serà de 6 mesos comptadors a partir de la notificació de la present resolución.  
3. El titular comunicarà l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què s'observe l'incompliment de les condicions que s'hi imposen.  
5. Condicions d'ordre medi ambiental:  
a) En la localització precisa de la subestació i per tal de minimitzar l'efecte sonor i l'efecte de camps elèctrics i magnètics es mantindrà una distància a nuclis habitats de no menys de 50 metres. Així mateix s'aplicaran les mesures correctores adequades per a minimitzar l'impacte paisatgístic. Aquestes mesures consistiran a crear talussos, revegetació i pantalles d'arbres, i totes les mesures constructives que en faciliten l'adequació  
b) Una vegada aplicades les mesures correctores proposades en l'apartat anterior, es presentarà a la Direcció General de Qualitat Ambiental l'informe explicatiu d'aquelles junt amb un reportatge fotogràfic.  
Contra aquesta resolució, que no posa fi a la via administrativa, podrà interposar-se un recurs ordinari davant el conseller d'Indústria, Comerç i Turisme en el termini d'un mes comptador a partir del dia de la notificació d'aquesta, de conformitat amb el que es disposa en l'article 114 en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procedimient Administratiu Comú.  
València, 7 d'abril de 1995.- La directora general d'Indústria i Energia: Celeste Juan Millet.